# เอเดิลไวส์แอร์
เอเดิลไวส์แอร์  เป็นสายการบินท่องเที่ยวและเช่าเหมาลำสัญชาติสวิส ที่ให้บริการเที่ยวบินสู่จุดหมายปลายทางต่าง ๆ ทั่วโลกจากฐานการบินที่ท่าอากาศยานซือริช เอเดิลไวส์เป็นสายการบินพี่น้องกับสวิสอินเตอร์แนชนัลแอร์ไลน์และเป็นสายการบินในเครือลุฟท์ฮันซ่า

 ประวัติ 
 ช่วงแรก 
thumb|แมคดอนเนลล์ดักลาส เอ็มดี-83 ของเอเดิลไวส์ในอดีต (ค.ศ. 1997)

เอเดิลไวส์แอร์ก่อตั้งขึ้นเมื่อวันที่ 19 ตุลาคม ค.ศ. 1995 ในบาสเซอร์สดอร์ฟ ประเทศสวิตเซอร์แลนด์ โดยมีเครื่องบินแมคดอนเนลล์ดักลาส เอ็มดี-83 เพียงลำเดียวคือ สายการบินได้ชื่อมาจากดอกเอเดลไวส์ ดอกไม้ประจำชาติสวิตเซอร์แลนด์โดยพฤตินัย ซึ่งปรากฏเป็นสัญลักษณ์และอยู่บนลวดลายอากาศยานของสายการบิน

ต่อมาเอเดิลไวส์ได้มีการขยายและปรับปรุงฝูงบินใหม่ ในปี 1998 มีการนำแอร์บัส เอ320-200 รุ่นใหม่มาทดแทนเครื่องบินเอ็มดี-83 และในปี 1999 ได้มีการเริ่มทำการบินเที่ยวบินระยะไกลโดยใช้เครื่องบินแอร์บัส เอ330-200

ตั้งแต่ปี 2001 ถึง 2008 เอเดิลไวส์แอร์ได้รับรางวัลทองคำ ทราเวลสตาร์อวาร์ด จากความสำเร็จเป็นเวลา 7 ปีติดต่อกัน

คูโอนีทราเวลได้ควบคุมเอเดิลไวส์แอร์ทั้งหมดจนถึงเดือนพฤศจิกายน ค.ศ. 2008 เมื่อได้ขายสายการบินให้แก่สวิสอินเตอร์แนชนัลแอร์ไลน์เพื่อแลกกับสิทธิในการขายความจุของโรงแรมผ่านเครือข่ายการขายของสวิส ต่อมาเอเดิลไวส์ได้เป็นสายการบินลูกของเครือลุฟท์ฮันซ่า กลุ่มสายการบินที่ใหญ่ที่สุดในยุโรปในเวลานั้น หลังการเข้าซื้อกิจการของสวิสอินเตอร์แนชนัลแอร์ไลน์

 การพัฒนาตั้งแต่ ค.ศ. 2010 
ในเดือนมีนาคม ค.ศ. 2011 เอเดิลไวส์แอร์ได้รับมอบเครื่องบินแอร์บัส เอ330-300 ที่มีขนาดใหญ่กว่าเข้ามาประจำการในฝูงบิน โดยมีการสั่งซื้อเมื่อวันที่ 5 เมษายน ค.ศ. 2010 ในเดือนกรกฎาคม ค.ศ. 2015 มีการประกาศว่าสายการบินได้สั่งซื้อเครื่องบินแอร์บัส เอ340-300 จำนวนสี่ลำ ซึ่งจะส่งมอบระหว่างปี 2017 ถึง 2018 โดยเป็นการโอนย้ายมาจากสวิสอินเตอร์แนชนัลแอร์ไลน์ บริษัทแม่ เครื่องบินดังกล่าวถูกนำมาใช้เพื่อขยายเครือข่ายเส้นทางบิน

ในเดือนพฤศจิกายน ค.ศ. 2015 เอเดิลไวส์แอร์ได้เปิดตัวลวดลายใหม่บนเครื่องบินแอร์บัส เอ320-200 ลำหนึ่ง ซึ่งต่อมาเครื่องบินลำอื่น ๆ ในฝูงบินของสายการบินก็ได้รับการเปลี่ยนลวดลายใหม่ด้วย ในเดือนธันวาคม ค.ศ. 2016 สายการบินได้ปลดประจำการแอร์บัส เอ330-200 ลำสุดท้าย และโอนย้ายไปให้กับบรัสเซลส์แอร์ไลน์ โดยจะทดแทนด้วยแอร์บัส เอ340-300 ที่รับต่อจากสวิส ในปี 2021 ลุฟท์ฮันซ่าได้โอนย้ายแอร์บัส เอ330-300 ของเอเดิลไวส์จำนวนสองลำไปยังยูโรวิงส์ ดิสคอฟเวอร์aerotelegraph.com (German) 1 July 2021

เมื่อวันที่ 6 มกราคม ค.ศ. 2025 เอเดิลไวส์แอร์ได้ประกาศผ่านสื่อว่าสายการบินจะยุติการให้บริการเที่ยวบินไปยังอาบานา ประเทศคิวบา เนื่องจากความต้องการผู้โดยสารลดลงและสถานการณ์ปัจจุบันที่ท่าอากาศยานนานาชาติโอเซ มาร์ตี โดยเที่ยวบินสุดท้ายระหว่างซือริชและอาบานาจะทำการบินในวันที่ 27 กุมภาพันธ์ ค.ศ. 2025

 จุดหมายปลายทาง 

ณ เดือนมีนาคม ค.ศ. 2025 เอเดิลไวส์แอร์ให้บริการเที่ยวบินสู่จุดหมายปลายทางภายในประเทศหนึ่งแห่งและระหว่างประเทศ 98 แห่งใน 38 ประเทศ

 ข้อตกลงการบินร่วม 
เอเดิลไวส์แอร์ได้มีข้อตกลงการบินร่วมกับสายการบินต่าง ๆ ดังต่อไปนี้:

 แอร์แคนาดา
 ลุฟท์ฮันซ่า
 สวิสอินเตอร์แนชนัลแอร์ไลน์

 ฝูงบิน 
thumbnail|แอร์บัส เอ320-200 ของเอเดิลไวส์
thumb|แอร์บัส เอ340-300 ของเอเดิลไวส์
thumb|แอร์บัส เอ350-900 ของเอเดิลไวส์
 ฝูงบินปัจจุบัน 
ณ เดือนมีนาคม ค.ศ. 2025 เอเดิลไวส์แอร์มีเครื่องบินประจำการอยู่ในฝูงบินดังนี้:

+ ฝูงบินของเอเดิลไวส์แอร์เครื่องบินประจำการคำสั่งซื้อผู้โดยสารหมายเหตุJY+Yรวมแอร์บัส เอ320-20014———174174แอร์บัส เอ340-3005—2776211314จะปลดประจำการและทดแทนด้วยแอร์บัส เอ350-900แอร์บัส เอ350-900153063246339ทดแทนแอร์บัส เอ340-300ส่งมอบตั้งแต่ปี 2025รวม205

เอเดิลไวส์แอร์มีอายุฝูงบินเฉลี่ย 19.3 ปี

 ฝูงบินในอดีต 
เอเดิลไวส์แอร์เคยให้บริการเครื่องบินดังต่อไปนี้:

+ ฝูงบินของเอเดิลไวส์แอร์ในอดีตเครื่องบินจำนวนเริ่มประจำการปลดประจำการอ้างอิงแอร์บัส เอ330-200220002016แอร์บัส เอ330-300220112021แมคดอนเนลล์ดักลาส เอ็มดี-83319961999